Fuldmagt & ID 





Fuldmagt 

Når der ligger en pakke eller et brev til dig på posthuset, 

skal du medbringe både anmeldelsen/brevet/SMS og 

gyldigt ID for at få pakken eller brevet udleveret. Hvis 

en anden skal hente pakken eller brevet for dig, skal du 

skrive en fuldmagt til vedkommende. En videresendt ES 
SMS anses som en fuldmagt og tilkendegivelse af, at A 
modtageren af SMS'en må afhente pakken eller brevet. BL 


En fuldmagt er et skriftligt dokument, hvor en modtager 
giver en eller flere tilladelser til at modtage eller hente 
forsendelser for sig. 


Eksempel på indhold i en fuldmagt 

Undertegnede [dit navn] giver hermed [navn på den du 
giver fuldmagt til] fuldmagt til at hente den/det til mig 
ankomne pakke eller brev fra: 


[afsender, pakkenummer e.l.]. 
[Dato og din underskrift] 


Husk, at personen som henter pakken eller brevet, 
skal medbringe sit eget gyldige ID. Dette gælder også 
samlevere og familiemedlemmer. 


ID-kort 

Du skal altid fremvise et gyldigt ID for at få udleveret 
din pakke eller dit brev. Er du ikke modtager på pakken, 
der skal hentes, skal du medbringe en fuldmagt samt 
gyldigt ID. 








